alexandrainst/scandi-wiki huggingface dataset:
Charlotte Afriat

Charlotte Afriat (født 17. oktober 2002) er en monegaskisk friidrettsutøver som deltok i Sommer-OL 2020. Hun representerer klubben AS Monaco.

Hennes mor, Virginie Gollino, var også friidrettsutøver, og deltok i VM i friidrett 1997.

Idrettskarriere

2018 
Afriat satte to nasjonale rekorder for Monaco i april 2018; den 18. april løp hun 100 meter på 12,41, og den 29. april løp hun 200 meter på 26,71. Hun deltok i Det europeiske småstatsmesterskapet i friidrett 2018, og kom der på fjerdeplass på 100 meter. I juni deltok hun i Middelhavslekene 2018, og ble der slått ut i forsøksheatet på 100 meter. Under U18-EM i friidrett 2018 ble hun slått ut i forsøksheatet på 100 meter, og hun ble også slått ut i forsøksheatet på 100 meter under det franske U18-mesterskapet i friidrett i Bondoufle. Hun ble tatt ut til å delta i Sommer-OL for ungdom 2018, der hun kom på 24.-plass 100 meter. Under Ungdoms-OL var hun Monacos flaggbærer under åpningsseremonien.

2019 
Under De europeiske småstatslekene 2019 kom hun på åttendeplass på 100 meter. Hun deltok i Sommer-EYOF 2019 og VM i friidrett 2019, men ble slått ut i forsøksheatet på 100 meter i begge disse mesterskapene.

2020 
2020-sesongen i friidrett ble redusert på grunn av koronaviruspandemien, men hun deltok i det monegaskiske innendørsmesterskapet i friidrett, der hun kom på sjuendeplass på 60 meter, og deltok i det franske U20-mesterskapet innendørs, der hun ble slått ut i forsøksheatet på 60 meter.

2021 
Hun deltok i Det europeiske småstatsmesterskapet i friidrett 2021, og kom der på tiendeplass på 100 meter. Monaco deltok i Third League under Lag-EM i friidrett 2021, og Afriat kom der på niendeplass på 100 meter. Hun deltok i U20-EM i friidrett 2021, men ble det slått ut i forsøksheatet på 100 meter. 

Hun representerte Monaco under Sommer-OL 2020 i Tokyo, som ble arrangert i 2021, der hun deltok på 100 meter. Hun løp på 12,35 i den innledende runden, men hun gikk ikke videre til forsøksheatet.

Referanser

Eksterne lenker 
 
  Profil hos Sommer-OL 2020 

Monegaskiske sprintere
Deltakere for Monaco under Sommer-OL 2020
Friidrettsutøvere under Sommer-OL 2020
Deltakere for Monaco under VM i friidrett innendørs 2022
Kåre Mol

Kåre Johan Mol (født 23. februar 1962 i Rauland) er en norsk tidligere volleyballspiller, nå -trener og bosatt i Strandvik, som har 96 landskamper for Norges herrelandslag i volleyball. Han spilte også sandvolleyball, og tok blant annet tok bronsemedalje under Sandvolleyball-NM 1995 i Mandal, med Jetmund Berntsen som makker.

Mol var tidligere landslagstrener og sportssjef i Norges Volleyballforbund, samt trener på volleyballgymnaset ToppVolley Norge på Sand i Ryfylke – som han òg var med og startet. I 2019 ble han kåret til verdens beste trener i sandvolleyball for 2018, av trenerforeningen i det internasjonale volleyballforbundet.

Han er gift med volleyballspilleren Merita Mol, og far til brødrene Anders, Hendrik, Markus og , samt yngstesøster  – alle sandvolleyballspillere.

Referanser

Eksterne lenker 
 

Norske sandvolleyballspillere
Norske volleyballspillere
Norske volleyballtrenere
Personer fra Vinje kommune
Kakadudessus

se systematisk inndeling

Kakadudessus er en slekt av biller som tilhører familiegruppen vannkalver.

Utseende 
En liten, avlang, nokså flat vannkalv, dekkvingene med gule tegninger.

Levevis 
Arten lever i skyggefulle bekker med grusete bunn og uten bunnvegetasjon i skog, i små pøler i bekkene.

Utbredelse 
Arten lever i Australia (nordlige Queensland, Northern Territory).

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver, Dytiscidae Leach, 1815
 Underfamilien småvannkalver,  Hydroporinae Aubé, 1836
 Stammen Bidessini Sharp, 1882
 Slekten  Kakadudessus Hendrich & Balke, 2009
 Kakadudessus tomweiri Hendrich & Balke, 2009

Referanser

Eksterne lenker 
 Kakadudessus på GBIF 
 

Vannkalver
Biller formelt beskrevet i 2009
Australias insekter
Neobidessodes

se systematisk inndeling

Neobidessodes er en slekt av biller som tilhører familiegruppen vannkalver.

Utseende 
Små, avlange, noe flate, mørkbrunlige vannkalver med oransje tegninger. Oversiden er tett punktert og noe hårete.

Levevis 
Artene lever i små bekker og vannhull med sandete bunn, noen av dem underjordiske.

Utbredelse 
Slekten er vidt utbredt langs kysten i Australia og på Ny-Guinea.

Systematisk inndeling 

Artene ble før plassert i slekten Bidessodes.

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver, Dytiscidae Leach, 1815
 Underfamilien småvannkalver,  Hydroporinae Aubé, 1836
 Stammen Bidessini Sharp, 1882
 Slekten  Neobidessodes Hendrich & Balke, 2009
 Neobidessodes bilita (Watts, 1978)
 Neobidessodes darwiniensis Hendrich & Balke, 2011
 Neobidessodes denticulatus (Sharp, 1882)
 Neobidessodes flavosignatus (Zimmermann, 1922)
 Neobidessodes grossus (Zimmermann, 1922)
 Neobidessodes gutteridgei (Watts & Humphreys, 2003)
 Neobidessodes limestoneensis (Watts & Humphreys, 2003)
 Neobidessodes mjobergi (Zimmermann, 1922)
 Neobidessodes samkrisi Hendrich & Balke, 2009
 Neobidessodes thoracicus Hendrich & Balke, 2009

Referanser

Eksterne lenker 
 Neobidessodes på GBIF 
 Atlas of Living Austrralia - Neobidessodes 
 

Vannkalver
Biller formelt beskrevet i 2009
Australias insekter
Hydramara

Hydramara er en slekt av biller som hører til familien vannkjær (Hydrophilidae).

Utseende 
En nokås stor vannkjær.

Levevis 
Artene lever i bekker i fjellområder.

Utbredelse 
Slekten er utbredt i den neotropiske økosonen (Argentina).

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien vannkjær, Hydrophilinae
 Stamme Hydrobiusini
 Slekten Hydramara Knisch, 1925
 Hydramara argentina (Knisch, 1925)

Kilder 
 Hydramara på GBIF

Eksterne lenker 
 

Vannkjær
Biller formelt beskrevet i 1925
Argentinas insekter
Coelofletium

Coelofletium er en slekt av biller som hører til familien vannkjær (Hydrophilidae).

Utseende 
Små til middelsstore, blanke, ovale vannkjær. På farge er de gjerne svarte. Oversiden er svært blank og fint punktert.

Levevis

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær,  Sphaeridiinae
 Stammen Coelostomatini
 Slekten Coelofletium d'Orchymont, 1925
 Coelofletium cambodiense Satô & Chûjô, 1961
 Coelofletium coelostomoides (J.Balfour-Browne, 1945)
 Coelofletium exstriatum (Orchymont, 1925)

Eksterne lenker 
 Coelofletium på GBIF 
 

Vannkjær
Biller formelt beskrevet i 1925

sv:Coelofletium
Gillisius

Gillisius er en slekt av biller som hører til familien vannkjær (Hydrophilidae).

Utseende 
Små (2-2,5 millimeter), bredt ovale, rødbrune vannkjær, nesten halvkuleformede. Dekkvingene har fine punktstriper.

Levevis 
Artene kan finnes i vannfylte blomsterstander av slekten Heliconia.

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær, Sphaeridiinae
 Stamme Megasternini
 Slekten Gillisius d'Orchymont, 1925 
 Gillisius andrewesi d'Orchymont, 1926
 Gillisius madurensis d'Orchymont, 1925

Kilder

Eksterne lenker 
 Gillisius på GBIF 
 

Vannkjær
Biller formelt beskrevet i 1925
Moraphilus

Moraphilus er en slekt av biller som hører til familien vannkjær (Hydrophilidae).

Utseende 
En liten (3-3,5 millimeter), bredt oval, blank, mørk vannkjær med lys sidekant. Dekkvingene har fine punkstriper.

Levevis 
Arten kan finnes på møkk og åtsler i regnskog.

Utbredelse 
Slekten er utbredt i det nordlige Sør-Amerika

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær, Sphaeridiinae
 Stamme Megasternini
 Slekten Moraphilus d'Orchymont, 1925 
 Moraphilus sulcatus d'Orchymont, 1925

Eksterne lenker 
 Moraphilus på GBIF 
 

Vannkjær
Biller formelt beskrevet i 1925
Peltocercyon

Peltocercyon er en slekt av biller som hører til familien vannkjær (Hydrophilidae).

Utseende 
Små (2-2,5 millimeter), bredt ovale, halvblanke, mørke vannkjær. Dekkvingene har fine punkstriper. Hode og pronotum er tett punkterte.

Levevis

Utbredelse 
Slekten er utbredt i Asia (Japan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær, Sphaeridiinae
 Stamme Megasternini
 Slekten Peltocercyon d'Orchymont, 1925 
 Peltocercyon coomani d'Orchymont, 1925
 Peltocercyon lunulatus (Gemminger & Harold, 1868)
 Peltocercyon shigehisai Hoshina, 2018
 Peltocercyon subopacipennis (Nakane, 1965)

Referanser

Kilder

Eksterne lenker 
 Peltocercyon på GBIF 
 

Vannkjær
Biller formelt beskrevet i 1925
Litrosurus

Litrosurus er en slekt av vannkjær.

Utseende 
En liten (1,8 millimeter), bredt oval, sterkt hvelvede (nærmest halvkuleformede), halvblankt mørkbrunlige vannkjær. Dekkvingene har fine punktrader.

Levevis 
Disse artene tilhører de landlevende vannkjærene.

Utbredelse 
Arten er utbredt på Borneo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea Latreille, 1802
 Familien vannkjær, Hydrophilidae Latreille, 1802
 Underfamilien kulevannkjær,  Sphaeridiinae Latreille, 1802
 Stammen Omicrini Smetana, 1975
 Slekten Litrosurus d'Orchymont, 1925
 Litrosurus insolitus d'Orchymont, 1925

Eksterne lenker 
 Litrosurus på GBIF 
 

Vannkjær
Biller formelt beskrevet i 1925
Borneos insekter
Jonas Vindedal Langlo

Jonas Vindedal Langlo (født 1996) er en norsk volleyballspiller som spiller i Mizunoligaen for TIF Viking. Langlo spiller opplegger. Han var også en del av det norske landslaget som deltok i EM-kvalifisering i 2021.

Bakgrunn
Langlo er opprinnelig fra Førde og spilte som ungdomsspiller i Førde Volleyballklubb. Som junior flyttet han til Bergen, og har siden vært en del av TIF Viking. Etter at Kåre Helvik Morken la opp, ble Langlo førstevalget som opplegger. Siden har han spilt fast i Mizunoligaen.

Referanser

Norske volleyballspillere
Oskar Raftevold

Oskar Raftevold (født 1996) er en norsk volleyballspiller som spiller i Mizunoligaen for Førde Volleyballklubb. Raftevold spiller både midtspiller og diagonal. Han var også en del av det norske landslaget som deltok i EM-kvalifisering i 2021.

Karrierestatistikk

Klubb

Referanser

Norske volleyballspillere
Oskar Espeland

Oskar Espeland (født 2001) er en norsk volleyballspiller som spiller i den belgiske ligaen for Greenyard Maseeik. Espeland spiller kant. Han var også en del av det norske landslaget som deltok i EM-kvalifisering i 2021.

Bakgrunn
Espeland har volleyballbakgrunn fra Torvastad IL. Han spilte for klubben frem til 2020, da han ble proff i belgisk volleyball.

Referanser 

Norske volleyballspillere
Petter Alstad Østvik

Petter Alstad Østvik (født 1998) er en norsk volleyballspiller, som er en del av det norske landslaget som deltok i EM-kvalifisering i 2021. Østvik spiller midt.

Karriere
Sesongen 2020/21 spilte Østvik i den slovenske proffligaen. I Norge har han spilt flere sesonger i Mizunoligaen for toppklubben Tromsø.

Sesongen 2017/18 spilte Østvik i Caruur Volley Gent.

Sesongen 2019/20 spilte Østvik i Karelian Hurmos, som er en finsk klubb. 

Per nå spiller Østvik for den franske klubben Fréjus Var Volley.

Referanser 

Norske volleyballspillere
Jakob Thelle

Jakob Solgaard Thelle (født 1999) er en norsk volleyballspiller som spiller for University of Hawaii. Thelle spiller opplegger, og var en del av det norske landslaget som deltok i EM-kvalifisering i 2021. Thelle er den tredje normannen noensinne som har vunnet den amerikanske universitetsserien i volleyball (NCAA National Championship) da han vant med University of Hawaii i 2021 og i 2022.

Referanser

Norske volleyballspillere
Skal vi danse (sesong 17)

Den 17. sesongen av Skal vi danse hadde premiere 28. august 2021 og ble avsluttet 13. november 2021. Programledere for denne sesongen var Katrine Moholt og Anders Hoff. Dommerpanelet bestod av Trine Dehli Cleve, Merete Mørk Lingjærde og Morten Hegseth.

Par
Følgende kjendiser deltar i den 17. sesongen av Skal vi danse:

Resultater

 viser parene som var i fare for å ryke ut, men gikk videre.
 viser paret som vant danseduell og gikk videre.
 viser paret som ble stemt ut direkte eller i danseduell.
 viser paret som tapte danseduell, men gikk videre.
 viser paret som trakk seg.
Grønne poeng viser høyeste poengsum for hver uke.
Røde poeng viser laveste poengsum for hver uke.

Seriens høyeste og laveste poengsum  
De beste og dårligste fremføring i hver dans i henhold til dommerens poeng er som følger:

Gjennomsnitt

Uke for uke

Uke 1: Premiere

Uke 2: Første par ut

Uke 3: Tidsmaskin

Uke 4: Årets villeste kveld

Uke 5: Øyeblikket

Uke 6: Filmkveld

Uke 7: Kjendisenes valg

Uke 8: Eventyrkveld

Gruppedans

Uke 9: Kampkveld

Uke 10: Halloween

Uke 11: Semifinale

Uke 12: Finale

Referanser

Eksterne lenker 
Skal vi danse

Skal vi danse
Emilie Olimstad

Emilie Kløvfjell Olimstad (født 12. november 2000 i Åmli) er en norsk volleyballspiller som spiller for den tyske bundesligaklubben Ladies in Black Aachen, med blant andre Live Sørbø og Rugile Lavickyte.

Hun spiller også sandvolleyball, og har en gull- og to sølvmedaljer fra norgesmesterskapet i sandvolleyball. Først NM-sølv i 2018 med Janne Pedersen og samme valør tre år senere med Ingrid Lunde i 2021. Hennes første gull kom i 2022 sammen med Sunniva Helland-Hansen.

Olimstad representerte Norge under Sommer-OL for ungdom 2018 og tok bronsemedalje med makkeren Frida Berntsen i sandvolleyballturneringen. Olimstad deltok også i EM i sandvolleyball i 2021, sammen med makker Ingrid Lunde.

Referanser

Eksterne lenker 
 
 

Norske sandvolleyballspillere
Norske volleyballspillere
Deltakere under Sommer-OL for ungdom 2018
Personer fra Åmli kommune
Live Sørbø

Live Sørbø (født 2. februar 2000 i Randaberg) er en norsk volleyballspiller som spiller for den tyske bundesligaklubben Ladies in Black Aachen, med blant andre Emilie Olimstad og Rugile Lavickyte.

Referanser

Eksterne lenker 
 
 

Norske volleyballspillere
Personer fra Randaberg kommune
Renate Bjerland

Renate Bjerland (født 11. juni 1999) er en norsk volleyballspiller som spiller for den tyske bundesligaklubben Wiesbaden og det norske landslaget.

Referanser

Eksterne lenker 
 
 

Norske volleyballspillere
Rompindessus

se systematisk inndeling

Rompindessus er en slekt av biller som tilhører familiegruppen vannkalver.

Utseende 
En liten (ca. 2,5 millimeter), avlang, mørkt oransje vannkalv, oversiden med noen mørkere flekker, undersiden, antenner og bein gulrøde. Hodet er rundet med nokså store fasettøyne, pronotum avrundet rektangulært med en kort, skarp, skrå fure ved roten på hver side. Ytterkantene av pronotum og dekkvinger danner ikke en kontinuerlig kurve. Dekkvingene er noe rundede, bredest et stykke bak roten, tilspisset bak.

Levevis 
Arten lever i ferskvann, men detaljer er ukjente. Typelokaliteten for arten, der det eneste kjente eksemplaret ble innsamlet, ser ut til å ha blitt omgjort til en oljepalme-plantasje, det er sannsynlig at dette kan ha påvirket arten negativt.

Utbredelse 
Arten er kjent fra Vest-Malaysia.

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver, Dytiscidae Leach, 1815
 Underfamilien småvannkalver,  Hydroporinae Aubé, 1836
 Stammen Bidessini Sharp, 1882
 Slekten  Rompindessus Balke, Bergsten, Wang & Hendrich, 2017
 Rompindessus jenisi Balke, Bergsten, Wang & Hendrich, 2017

Referanser

Eksterne lenker 
 

Vannkalver
Biller formelt beskrevet i 2017
Vest-Malaysias insekter
Morastus

Morastus er en slekt av biller som hører til familien vannkjær (Hydrophilidae).

Utseende 
En liten (2 millimeter), bredt oval og høyt hvelvet (litt dråpeformet), blank, mørk vannkjær. Dekkvingene har fine punkstriper.

Levevis 
Ingenting er kjent om biologien til denne arten.

Utbredelse 
Arten er kjent fra India.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær, Sphaeridiinae
 Stamme Megasternini
 Slekten Morastus d'Orchymont, 1926 
 Morastus gracilipalpis d'Orchymont, 1926

Referanser

Eksterne lenker 
 Morastus på GBIF 
 

Vannkjær
Biller formelt beskrevet i 1926
Indias insekter
Pseudocercyon

Pseudocercyon er en slekt av biller som hører til familien vannkjær (Hydrophilidae).

Utseende 
En liten (ca. 3 millimeter), bredt oval og høyt hvelvet (litt dråpeformet), blank, mørk vannkjær. Dekkvingene har fine punkstriper.

Levevis 
Ingenting er kjent om biologien til denne arten, men den er trolig landlevende og skal være funnet assosiert med bambus.

Utbredelse 
Arten er kjent fra Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien kulevannkjær, Sphaeridiinae
 Stamme Megasternini
 Slekten Pseudocercyon d'Orchymont, 1926 
 Pseudocercyon andrewesi d'Orchymont, 1926

Referanser

Kilder

Eksterne lenker 
 

Vannkjær
Biller formelt beskrevet i 1926
Vietnams insekter
Gomyopsis

se systematisk inndeling

Gomyopsis er en slekt av biller som tilhører familiegruppen stumpbiller (Histeridae).

Utseende 
En liten (ca. 2 millimeter), blankt mørkt brunrød stumpbille. Oversiden er fint og spredt hårete. Kroppen er ganske firkantet sett ovenfra. Pronotum er avrundet sjukantet (trukket ut til en spiss bak). Dekkvingene er jevnbrede med en skarp, opphøyd list langs ytterkanten. Beina er nokså korte, leggene utvidete, føttene er ganske små på mellom- og bakbeina og mangler helt på forbeina.

Levevis 
Denne grupen er såkalte inkviliner, som lever i reirene til sosiale insekter, som oftest maur. På grunn av det skjulte leveviset er det ikke så mye man vet om dem, de fleste artene blir sjelden funnet.

Utbredelse 
Arten er beskrevet fra New Zealand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae Gyllenhal, 1808
 Underfamilien Chlamydopsinae Bickhardt, 1914
 Slekten Gomyopsis Dégallier, 1984
 Gomyopsis kuscheli Dégallier, 1984

Referanser

Eksterne lenker 
 Gomyopsis på GBIF 
 

Biller formelt beskrevet i 1984
Stumpbiller
New Zealands insekter
Abraeomorphus

se systematisk inndeling

Abraeomorphus er en slekt av stumpbiller.

Utseende 
Små (Ca. 1,5 millimeter), bredt ovale, brunlige til svarte stumpbiller, vanligvis blanke. Kroppen er jevnt rundet og hvelvet, jevnt og fint punktert. Antennene har to forstørrede, innerste ledd og en stor, en-leddet klubbe ytterst.

Levevis 
Denne slekten lever blant løvstrø og i råtnende, død ved. De lever trolig av soppsporer, ulikt de fleste andre stumpbiller som er rovdyr.

Utbredelse 
Slekten er utbredt i Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae Gyllenhal, 1808
 Underfamilien trestumpbiller, Dendrophilinae Reitter, 1909
 Slekten Abraeomorphus Reitter, 1886
 Abraeomorphus atomarius 
 Abraeomorphus besucheti 
 Abraeomorphus formosanus 
 Abraeomorphus himalayae 
 Abraeomorphus indosinensis 
 Abraeomorphus indus 
 Abraeomorphus minutissimus 
 Abraeomorphus novaeguineae 
 Abraeomorphus punctulus 
 Abraeomorphus topali

Referanser

Eksterne lenker 
 Abraeomorphus på GBIF 
 

Biller formelt beskrevet i 1886
Stumpbiller
Cachexia (bille)

se systematisk inndeling

Cachexia er en slekt av stumpbiller.

Utseende 
Små (ca. 2 millimeter), korte, brede og høyt hvelvede, gjerne blankt rødlige til svarte stumpbiller. Pronotum har en skarp fure som løper parallelt med ytterkanten på hver side. Dekkvingene dekker nesten bakkroppsspissen, bare det bakerste leddet stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.

Levevis 
Denne gruppen er myrmekofiler, det vil si at de lever sammen med maur i reirene/tuene deres.

Utbredelse 
Slekten er utbredt i Mellom- og det nordlige Sør-Amerika (Nicaragua, Guyana).

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae Gyllenhal, 1808
 Underfamilien maurstumpbiller, Haeteriinae Marseul, 1857 – ikke i Norge, bør trolig regnes til storstumpbillene. 111 alekter.
 Slekten Cachexia Lewis, 1888
 Cachexia guyanense Dégallier, 2004
 Cachexia puberula Lewis, 1888
 Cachexia reburra (Helava, 1985)

Kilder 
 Caterino, M.S. 2002. Histeridae, Clown Beetles på Tree of life

Eksterne lenker 
 Cachexia på GBIF 
 Eretmotus på AntWiki 
 

Stumpbiller
Biller formelt beskrevet i 1888
Cylorygmus

Cylorygmus er en slekt av biller som hører til familien vannkjær.

Utseende 
En middelsstor (4-5 millimeter), avlang og noe flat, halvblank vannkjær, svart på farge med lysere antenner og bein. Oversiden er fint, men nokså tett punktert. Hodet er kort og bredt, pronotum avrundet.

Levevis 
Arten finnes mellom fuktig, råtnende plantemateriale.

Utbredelse 
Arten er bare kjent fra et lite område i det sentrale Chile

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea Latreille, 1802
 Familien vannkjær, Hydrophilidae Latreille, 1802
 Underfamilien kulevannkjær,  Sphaeridiinae Latreille, 1802
 Stammen Cylomini Zaitzev, 1908
 Slekten Cylorygmus d'Orchymont, 1933
 Cylorygmus lineatopunctatus d'Orchymont, 1933

Referanser

Eksterne lenker 
 Cylorygmus på GBIF 
 

Vannkjær
Biller formelt beskrevet i 1933
Chiles insekter
Rygmostralia

Rygmostralia er en slekt av biller som hører til familien vannkjær.

Utseende 
En middelsstor (4-5 millimeter), avlangt-oval, halvblank vannkjær, svart på farge med lysere antenner og bein. Oversiden er fint, men nokså tett punktert. Hodet er kort og bredt, pronotum avrundet.

Levevis 
Arten finnes trolig mellom fuktig, råtnende plantemateriale.

Utbredelse 
Slekten er kjent fra New South Wales og Queensland, Australia.

Systematisk inndeling 
Det er kjent minst én hittil ubeskrevet art i tillegg til den beskrevne.

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea Latreille, 1802
 Familien vannkjær, Hydrophilidae Latreille, 1802
 Underfamilien kulevannkjær,  Sphaeridiinae Latreille, 1802
 Stammen Cylomini Zaitzev, 1908
 Slekten Rygmostralia d'Orchymont, 1933
 Rygmostralia brunnea d'Orchymont, 1933

Referanser

Eksterne lenker 
 Rygmostralia på GBIF 
 Atlas of Living Australia - Rygmostralia 
 

Vannkjær
Biller formelt beskrevet i 1933
Australias insekter